open-index/open-wikipedia-markdown huggingface dataset:
Μνημειακότητα

**Μνημειακότητα** είναι η ιδιότητα πρόκλησης μνημικού στοχασμού, ήτοι, ανάκλησης στην μνήμη εξωτερικής η εσωτερικής εμπειρίας σαν ανάμνηση συσχέτισης με ένα τουλάχιστον ακόμα άνθρωπο.

Είναι το κυρίαρχο συγκριτικό μέτρο κατάταξης του υποκειμένου στον ανθρώπινο πολιτισμό,και στην έννοια του μπορούν να συμπεριλαμβάνονται πολλά κριτήρια όπως: το μέγεθος, ο χρόνος δημιουργίας, η ταυτότητα η ετερότητα με άλλα παρόμοια υποκείμενα, η δομή του, η μορφή του, η πρωτοτυπία του, η οικονομία του, η ηθικότητα η εθιστικότητα του, η ευχέρεια η δυσχέρεια χρήσης του κ.ό.κ. Άπαντα είτε συλλήβδην συνεκτιμώμενα, είτε αναλυτικά.

Λόγω του ορισμού του, κατά το πλείστον αφορά πράγματα, που έχουν απολέσει την ωφελιμιστική αξία τους στην καθημερινή ζωή του ανθρώπου, η εκ κατασκευής προορίζονται για την ικανοποίηση της ιδιότητας του Μνημειακού, όπως τα έργα των Καλών Τεχνών.

Γι' αυτό το αντίθετο της Μνημειακότητας είναι η Ωφελιμιστικότητα.

Κατηγορία:Τέχνες
3360 Σύριγξ

μικρογραφία|Η τροχιά του αστεροειδούς 3360 Σύριγξ
Η **Σύριγξ (Syrinx)** είναι ένας αστεροειδής που τέμνει την τροχιά της Γης, και συγκεκριμένα ένας Απολλώνειος αστεροειδής. Το απόλυτο μέγεθός του (όπως ορίζεται για το Ηλιακό Σύστημα) είναι 15,994. Ανακαλύφθηκε το 1981 από τους Αμερικανούς αστρονόμους Έλινορ Χέλιν και Ρ. Σκοτ Ντάνμπαρ, που παρατηρούσαν με το τηλεσκόπιο Schmidt του Αστεροσκοπείου του Πάλομαρ. Ο αστεροειδής πήρε το όνομά του από την ομώνυμη Νύμφη της ελληνικής μυθολογίας. Το όνομα δόθηκε τον Νοέμβριο του 2006 και μέχρι τότε ο «3360» ήταν ο αστεροειδής με τον μικρότερο αύξοντα αριθμό που δεν είχε ακόμα ιδιαίτερο όνομα.

## Προσεγγίσεις στη Γη
Εξαιτίας της πολύ μεγάλης εκκεντρότητας της τροχιάς της, η Σύριγξ τέμνει και τις τροχιές των πλανητών Άρη και Αφροδίτης εκτός από αυτή της Γης. Ωστόσο, η σημαντική κλίση τροχιάς της Σύριγγος ως προς αυτές των πλανητών, αποτρέπει τις πολύ κοντινές προσεγγίσεις της σε πλανήτες. Π.χ. κατά την πλησιέστερη προσέγγισή της στη Γη σε ολόκληρο τον 20ό αιώνα, που σημειώθηκε στις 10 Μαΐου 1962, πέρασε σε ελάχιστη απόσταση 0,1474 AU (22,05 εκατομμύρια χιλιόμετρα) από τον πλανήτη μας, ενώ κατά την πλησιέστερη προσέγγισή της στη Γη τους δύο επόμενους αιώνες, θα περάσει σε απόσταση 0,09625 AU (14,40 εκατομ. χιλιόμετρα) από τον πλανήτη μας.

## Φυσικά χαρακτηριστικά
Η μέση διάμετρος της Σύριγγος εκτιμάται σε 1,8 χιλιόμετρο περίπου. Το γεωμετρικό άλβεδό της είναι 0,17, ενώ ο φασματικός τύπος της είναι άγνωστος.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Συριγξ
Παγκύπριο Πρωτάθλημα Παίδων κάτω των 17 Α΄ Κατηγορίας

## Τελικές Βαθμολογίες

### Πρωτάθλημα Α΄ Κατηγορίας 2015-2016

#### Πρωτάθλημα Α΄ Κατηγορίας 2014-2015

#### Πρωτάθλημα Α΄ Κατηγορίας 2013-2014

#### Πρωτάθλημα Β΄ Κατηγορίας 2015-2016

## Πηγές
* http://www.cfa.com.cy/

Κατηγορία:Ποδοσφαιρικές διοργανώσεις Κύπρου
Ανατολικές θρησκείες

Με τον όρο **ανατολικές θρησκείες** εννοούνται εκείνες οι θρησκείες που προέρχονται από τον κόσμο της Ανατολής, δηλαδή την Ανατολική, τη Νότια και τη Νοτιοανατολική Ασία -και ως εκ τούτου έχουν διαφορές με τις δυτικές θρησκείες. Στο συγκεκριμένο πλαίσιο περιλαμβάνεται ο Ταοϊσμός και ο Κομφουκιανισμός, ο Ινδουισμός και ο Βουδισμός ως θρησκευτικές παραδόσεις, καθώς και ανιμιστικές αυτόχθονες θρησκείες.

Η θρησκευτική διάκριση μεταξύ Ανατολής και Δύσης, όπως ακριβώς και η πολιτιστική διάκριση, καθώς και οι επιπτώσεις που προκύπτουν από αυτόν τον διαχωρισμό, είναι ευρεία και δεν είναι ακριβής. Η γεωγραφία υπήρξε βασικό μέσο ταξινόμησης των θρησκειών δεδομένου ότι παρατηρούνται πολλές θρησκείες και τύποι θρησκειών αποκλειστικά σε ορισμένες γεωγραφικές περιοχές. Επιπλέον, ενώ οι δυτικοί ερευνητές προσπαθούν να διακρίνουν μεταξύ της ανατολικής φιλοσοφίας και θρησκείας, κάτι τέτοιο δεν είναι δυνατόν σε ορισμένες παραδόσεις της Ανατολής. 

## Μείζονες οικογένειες ανατολικών θρησκειών
Στις ανατολικές θρησκείες διακρίνονται δύο μεγάλες οικογένειες θρησκειών, οι Ινδικές και οι Ταοϊστικές. Σε αυτές τις μείζονες οικογένειες υπάρχουν μικρότερες ομάδες ή σέκτες που δραστηριοποιούνται σε ειδικές μορφές των ανατολικών θρησκειών. Πέρα από αυτές τις δύο μείζονες οικογένειες υπάρχουν ανιμιστικές λατρείες ενεργές ακόμη σε απομονωμένες περιοχές της Ασίας και στην Ιαπωνία.

Ο Βουδισμός, ο Ινδουισμός, ο Σιχισμός και ο Ζαϊνισμός ανήκουν στην ευρύτερη οικογένεια των ινδικών θρησκειών και διαθέτουν κοινά χαρακτηριστικά. Ιδιάζουσα περίπτωση αποτελεί ο Ζωροαστρισμός ως θρησκεία της Μέσης Ανατολής. Ο Ζωροαστρισμός θεωρείται ενίοτε ενδιάμεση κατάσταση στις δυτικές και ανατολικές θρησκείες και παρέχει τόσο το όριο, όσο και τη γέφυρα ανάμεσά τους, γεωγραφικά και ιδεολογικά.

Στις ταοϊστικές θρησκείες περιλαμβάνεται ο Κομφουκιανισμός, ο Σιντοϊσμός και ο Ταοϊσμός. Ιδιαίτερη περίπτωση θα μπορούσε να θεωρηθεί η αλληλεπίδραση Ταοϊσμού και Βουδισμού.

Οι ανιμιστικές λατρείες τέλος εμφανίζονται κυρίως στην Ιαπωνία και τη Νοτιοανατολική Ασία.

## Παραπομπές - σημειώσεις


## Εξωτερικοί σύνδεσμοι
*
*

Κατηγορία:Θρησκεία στην Ασία
Βαρέλι

thumb|250px|Παραδοσιακά δρύινα βαρέλια
To **βαρέλι** είναι κυλινδρικό δοχείο, διογκωμένο στη μεσότητά του, παραδοσιακά φτιαγμένο από ξύλινες σανίδες (βαρελοσανίδες) οι οποίες συγκρατούνται από ξύλινα ή μεταλλικά στεφάνια. Χρησιμοποιούνται για την μεταφορά και αποθήκευση αγαθών, όπως για παράδειγμα υγρών, οπότε και πρέπει να είναι απολύτως στεγανά. Παραδοσιακά, χρησιμοποιείται ως μονάδα μέτρησης όγκου ή βάρους ενός συγκεκριμένου αγαθού, για παράδειγμα, ένα βαρέλι πετρελαίου ισούται με 42 αμερικανικά γαλόνια ή 159 λίτρα, αν και λόγω του ιδιότυπου σχήματός τους, ο υπολογισμός του όγκου ενός βαρελιού είναι δύσκολος.

Ο Πλίνιος ο πρεσβύτερος αναφέρει ότι τα βαρέλια δημιουργήθηκαν για πρώτη φορά στην περιοχή των Άλπεων. Στις αρχές της πρώτης χιλιετίας μ.Χ. η χρήση τους διαδόθηκε στο εμπόριο και στην μεταφορά αγαθών, όπως το κρασί και αργότερα ποικίλων άλλων αγαθών, όπως αλάτι, ρέγγες, φρούτα και παστά κρέατα, στις βορειοδυτικές επαρχίες της ρωμαϊκής αυτοκρατορίας, αντικαθιστώντας τους αμφορείς, και είχε κομβική σημασία στο εμπόριο κατά τον Μεσαίωνα.

## Παραπομπές


## Εξωτερικοί σύνδεσμοι
* 
* 

Κατηγορία:Δοχεία
Κατηγορία:Δοχεία αποθήκευσης τροφίμων
Αντώνιος Κωβαίος

Ο **Αντώνιος Κωβαίος** (1939 - 25 Ιουνίου 2000), του Αγγέλου, ήταν Έλληνας δικηγόρος, ο οποίος υπηρέτησε ως νομάρχης και ως πρόεδρος της ΕΡΤ.

## Βιογραφικά στοιχεία
Σπούδασε νομικά και εργάστηκε ως δικηγόρος. Από τον πρώτο του γάμο με την κόρη του πρώην υπουργού Στυλ. Χούτα, απέκτησε έναν γιο, τον Άγγελο.
To 1985 διορίστηκε Νομάρχης Έβρου και παρέμεινε στο αξίωμα επί τρία χρόνια, ως το 1988. Μετά ανέλαβε πρόεδρος της ΕΡΤ.

Πέθανε σε ηλικία 61 ετών και κηδεύτηκε στις 26 Ιουνίου 2000 από το Πρώτο Νεκροταφείο Αθηνών.

## Παραπομπές


Κατηγορία:Νομάρχες Έβρου
Toy Story 4

To  ***Toy Story 4*** είναι αμερικανική κωμική ταινία 3D computer animation. Πρόκειται για την τέταρτη ταινία της σειράς ταινιών *[[Toy Story (σειρά ταινιών)|Toy Story]]*. Η παραγωγή έγινε από την Pixar και η διανομή από την Walt Disney Pictures. Τη σκηνοθεσία την ανέλαβε ο Τζον Λάσιτερ μαζί με τον Τζος Κούλι. Η ιστορία προέρχεται από τη συγγραφική ομάδα της πρώτης ταινίας, η οποία αποτελείται από τους Πίτερ Ντόκτερ, Άντριου Στάντον και Λι Άνκριτς. Η ταινία κυκλοφόρησε στις 21 Ιουνίου του 2019.

## Πλοκή
Η πλοκή της ταινίας αφορά τα παιχνίδια Σερίφης Γούντι, Buzz Lightyear καθώς και τους φίλους τους και τη ζωή τους, αφού ο Άντι, ο πρώτος ιδιοκτήτης τους, του έδωσε στη μικρή Μπόνι. Η παρέα, θα προσπαθήσει την επανένωση με την Λόλα (Bo Peep), η οποία έφυγε απο την παρέα στο *[[Toy Story 3]]*. 

## Διανομή
* Τομ Χανκς - Σερίφης Γούντι 
* Τιμ Άλεν - Buzz Lightyear
## Χορωδία
* Βασίλης Αξιώτης 
* Μαρία Κοσμάτου
* Λητώ Αμπατζή

## Παραπομπές


## Εξωτερικοί σύνδεσμοι
* 

Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2010
Κατηγορία:Αμερικανικές 3D ταινίες
Κατηγορία:Αμερικανικές ταινίες κινουμένων σχεδίων
Κατηγορία:Κούκλες στη μυθοπλασία
Κατηγορία:Ταινίες σίκουελ
Κατηγορία:Ταινίες παραγωγής Walt Disney Pictures
Κατηγορία:Ταινίες παραγωγής Pixar
Κατηγορία:Ταινίες κινουμένων σχεδίων παραγωγής Walt Disney Pictures
Κατηγορία:3D ταινίες κινουμένων σχεδίων
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Ταινίες IMAX
Αθανάσιος Καζαμπάκας

Ο **Αθανάσιος Καζαμπάκας** (18..  - 25 Ιουνίου 1892) ήταν Έλληνας πολιτικός, ο οποίος υπηρέτησε ως βουλευτής στη Θεσσαλία.

## Σταδιοδρομία
Για πρώτη φορά εξελέγη βουλευτής σε επαναληπτική εκλογή στις 16 Νοεμβρίου 1884.
Ήταν βουλευτής Καρδίτσας (1884-85 και από το 1892 ως τον θάνατό του) και Τρικάλων (1887-90).

Απεβίωσε στις 25 Ιουνίου 1892 ενώ ήταν εν ενεργεία βουλευτής.

## Παραπομπές


Κατηγορία:Βουλευτές Καρδίτσας
Κατηγορία:Βουλευτές Τρικάλων
Πρωτάθλημα πετοσφαίρισης Ισλανδίας γυναικών

Το **Πρωτάθλημα Πετοσφαίρισης Ισλανδίας Γυναικών**, γνωστό ως *Mizunodeildar kvenna* για λόγους χορηγίας, είναι ένα Ισλανδικό πρωτάθλημα για γυναικείους συλλόγους πετοσφαίρισης. Στο Σύστημα πρωταθλημάτων πετοσφαίρισης της Ισλανδίας, είναι το πρωταρχικό πρωτάθλημα της χώρας και διοργανώνεται από την Ισλανδική Ομοσπονδία Πετοσφαίρισης (Blaksamband Íslands). Το πρωτάθλημα αποτελείται από 7 ομάδες (2017–18) και λειτουργεί με το σύστημα προώθησης και υποβιβασμού με την Β΄ Κατηγορία (1. deild kvenna).

Το πρωτάθλημα διοργανώθηκε για πρώτη φορά το 1973. Οι αγωνιστικές περίοδοι διαρκούν από το τέλος Σεπτεμβρίου με αρχές Οκτωβρίου μέχρι το Μάρτιο με τις ομάδες να παίζουν 18 αγώνες η κάθε μία. Αυτή τη στιγμή χρηματοδοτείται από την ιαπωνική εταιρεία αθλητικού εξοπλισμού και αθλητικών ειδών Mizuno, και έτσι είναι επίσημα γνωστό ως Mizunodeildar kvenna. Οι σύλλογοι του πρωταθλήματος έχουν δικαίωμα συμμετοχής στο Πρωτάθλημα Πετοσφαίρισης Νορδικών Συλλόγων Γυναικών της NEVZA (The North European Volleyball Zonal Association).

Από την έναρξη του Ισλανδικού Πρωταθλήματος το 1973, 10 ομάδες έχουν κερδίσει τον τίτλο με τις καλύτερες από αυτές να είναι η Βίκινγκουρ Ρέικιαβικ και η Θρότουρ Νέσκαουπσταδ (9) και η ΙΣ (8). Η τρέχουσα πρωταθλήτρια είναι η Θρότουρ Νέσκαουπσταδ, η οποία κέρδισε τον τίτλο την περίοδο 2017−18.

## Πρωταθλητές
### Κάτοχοι τίτλου

* 1973–74: UMF Μπισκουπστούνγκνα
* 1974–75: Βίκινγκουρ Ρέικιαβικ
* 1975–76: Βίκινγκουρ Ρέικιαβικ
* 1976–77: ΙΜΑ Ρέικιαβικ
* 1977–78: Βόλσουνγκουρ Χουσαβίκ
* 1978–79: Βόλσουνγκουρ Χουσαβίκ
* 1979–80: Βίκινγκουρ Ρέικιαβικ
* 1980–81: Βίκινγκουρ Ρέικιαβικ
* 1981–82: ΙΣ
* 1982–83: Θρότουρ Ρέικιαβικ
* 1983–84: Βόλσουνγκουρ Χουσαβίκ
* 1984–85: ΙΣ
* 1985–86: ΙΣ
* 1986–87: Βίκινγκουρ Ρέικιαβικ
* 1987–88: UBK Mπρέινταμπλικ

* 1988–89: Βίκινγκουρ Ρέικιαβικ
* 1989–90: ΙΣ
* 1990–91: Βίκινγκουρ Ρέικιαβικ
* 1991–92: ΙΣ
* 1992–93: Βίκινγκουρ Ρέικιαβικ
* 1993–94: ΙΣ
* 1994–95: ΧΚ Κόπαβογκουρ
* 1995–96: Θρότουρ Νέσκαουπσταδ
* 1996–97: ΙΣ
* 1997–98: Βίκινγκουρ Ρέικιαβικ
* 1998–99: ΙΣ
* 1999–00: Θρότουρ Νέσκαουπσταδ
* 2000–01: Θρότουρ Νέσκαουπσταδ
* 2001–02: Θρότουρ Νέσκαουπσταδ
* 2002–03: Θρότουρ Νέσκαουπσταδ

* 2003–04: Θρότουρ Ρέικιαβικ
* 2004–05: Θρότουρ Ρέικιαβικ
* 2005–06: Θρότουρ Ρέικιαβικ
* 2006–07: Θρότουρ Ρέικιαβικ
* 2007–08: Θρότουρ Νέσκαουπσταδ
* 2008–09: ΧΚ Κόπαβογκουρ
* 2009–10: ΧΚ Κόπαβογκουρ
* 2010–11: Θρότουρ Νέσκαουπσταδ
* 2011–12: Ουνγκμεναφέλαγκιδ Άφτουρελντινγκ
* 2012–13: Θρότουρ Νέσκαουπσταδ
* 2013–14: Ουνγκμεναφέλαγκιδ Άφτουρελντινγκ
* 2014–15: ΧΚ Κόπαβογκουρ
* 2015–16: Ουνγκμεναφέλαγκιδ Άφτουρελντινγκ
* 2016–17: ΧΚ Κόπαβογκουρ
* 2017–18: Θρότουρ Νέσκαουπσταδ

### Σύνολο τίτλων

## Δείτε επίσης
*Κύπελλο Ισλανδίας

## Εξωτερικοί σύνδεσμοι
* Επίσημη ιστοσελίδα της Ισλανδικής Ομοσπονδίας Πετοσφαίρισης

Κατηγορία:Αθλητισμός στην Ισλανδία
Κατηγορία:Πετοσφαίριση στην Ισλανδία
Κατηγορία:Εθνικά πρωταθλήματα πετοσφαίρισης
Ζαν-Μαρκ Σανελέ

Ο **Ζαν-Μαρκ Σανελέ** είναι Γάλλος πρώην επαγγελματίας ποδοσφαιριστής, γεννημένος στις 23 Ιουλίου 1968 στο Παρίσι, ο οποίος αγωνιζόταν στην θέση του αμυντικού.

## Βιογραφία
Πέρασε σημαντικό μέρος της παιδικής του ηλικίας στην περιοχή της Λιόν. Ξεκίνησε την ενασχόληση με το ποδόσφαιρο από ηλικία 8 ετών, ενώ απέκτησε την πρώτη του άδεια ποδοσφαιριστή στον σύλλογο Κασκόλ ντ'Ουλέν. Πέρασε το απολυτήριό του το 1987.

Αγωνίστηκε σε συνολικά 221 αναμετρήσεις για την Λιγκ 1, εκ των οποίων οι 152 με τα χρώματα της ΦΚ Ναντ.

Με το συμβόλαιό του να ολοκληρώνεται το 2000, είχε την επιλογή να υπογράψει συμβόλαιο συνεργασίας με την ΛΟΣΚ του Χαλίλχοντζιτς ή την Ολιμπίκ Λιονναί του Ζακ Σαντινί. 

Μετά την απόσυρσή του από την ενεργό δράση το 2005, ανέλαβε καθήκοντα σκάουτερ αγώνων για λογαριασμό της Λε Μαν ΟΚ, την περίοδο κατά την οποία προπονητής της τελευταίας ήταν ο Φρεντερίκ Χαντζ. Στην συνέχεια, εργάστηκε στην ίδια θέση για λογαριασμό της Γκανγκάμπ, προτού αναλάβει, από το 2007, τον ίδιο αυτό ρόλο σκάουτερ εντός της πρώην ομάδας του, Ολιμπίκ Λιονναί.

Στις 3 Ιουνίου 2009, έλαβε μέρος στο ιωβηλαίο του Φρανκ Σιλβέστρ, το οποίο διεξήχθη στην Γουαδελούπη, αναμέτρηση στην διάρκεια της οποίας συνευρέθηκε εκ νέου με πρώην συμπαίκτες του, όπως οι Πατρίς Λοκό και Κριστιάν Καρεμπέ.

## Καριέρα
### Ως παίκτης
* 1989-1993 :  ΦΚ Ιστρ
* 1993-1995 :  Νιμ Ολιμπίκ
* 1995-2000 :  ΦΚ Ναντ
* 2000-2003 :  Ολιμπίκ Λιονναί
* 2003-2005 :  Γκρενόμπλ Φουτ

### Ως στέλεχος
* 2006 : Λε Μαν ΟΚ - *σκάουτερ*
* 2007 : Αν Αβάν ντε Γκανγκάμπ - *σκάουτερ*
* 2007-... : Ολιμπίκ Λιονναί - *σκάουτερ*

## Διακρίσεις
* Πρωταθλητής Γαλλίας το 2002 και το 2003 με την Λιόν
* Νικητής του Κυπέλλου Γαλλίας το 1999 και το 2000 με την ΦΚ Ναντ
* Νικητής του Λιγκ Καπ Γαλλίας το 2001 με την Λιόν
* Νικητής του Σούπερ Καπ Γαλλίας το 1999 με την ΦΚ Ναντ και το 2002 με την Λιόν
* Δευτεραθλητής Γαλλίας το 2001 με την Λιόν

## Παραπομπές


## Εξωτερικός Σύνδεσμος
* Στατιστικά του Ζαν-Μαρκ Σανελέ

Κατηγορία:Γάλλοι ποδοσφαιριστές
Κατηγορία:Ποδοσφαιριστές ΦΚ Ιστρ
Κατηγορία:Ποδοσφαιριστές Νιμ Ολιμπίκ
Κατηγορία:Ποδοσφαιριστές ΦΚ Ναντ
Κατηγορία:Ποδοσφαιριστές Ολιμπίκ Λιονναί
Κατηγορία:Ποδοσφαιριστές Γκρενόμπλ Φουτ 38
Περιοχή Χάνανγκ

Η **Περιοχή Χάνανγκ** (Αγγλικά: *Hanang District*, Σουαχίλι: *Wilaya ya Hanang*), είναι μία από τις πέντε περιοχές στην Περιφέρεια Μανυάρα *(Manyara Region)* της Τανζανίας. Στα βόρεια συνορεύει από τις Περιοχές Μπούλου *(Mbulu District)* και Μπαμπάτι *(Babati District)*, νοτιοανατολικά με την Περιφέρεια Ντοντόμα *(Dodoma Region)* και νοτιοδυτικά με την Περιφέρεια Σινγκίντα *(Singida Region)*.

Σύμφωνα με την Εθνική Απογραφή της Τανζανίας του 2012, ο πληθυσμός στην **Επαρχία Χάνανγκ** *(Hanang District)*, ήταν 275.990 άτομα.

Ο Επαρχιακός Επίτροπος στην Επαρχία Χάνανγκ *(Hanang District)*, είναι ο *Moses B. Sanga*.http://www.tanzania.go.tz/govdirf.html 

## Τμήματα
Η Περιοχή Χάνανγκ *(Hanang District)*, διαιρείται διοικητικά σε 22 Τμήματα:

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Μανυάρα
* Μπαμπάτι

## Σημειώσεις

;Παραπομπές σημειώσεων


## Παραπομπές


## Πηγές
*  Hanang District Homepage for the 2002 Tanzanian National Census
*  Tanzanian Government Directory Database 

Κατηγορία:Επαρχίες της Περιφέρειας Μανυάρα
Κατηγορία:Επαρχίες της Τανζανίας
Περιοχή Κιτέτο

Η **Περιοχή Κιτέτο** (Αγγλικά: *Kiteto District*, Σουαχίλι: *Wilaya ya Kiteto*), είναι μία από τις πέντε περιοχές στην Περιφέρεια Μανυάρα *(Manyara Region)* της Τανζανίας. Στα βόρεια συνορεύει με την Περιφέρεια Σιμαντζίρο *(Simanjiro District)*, ανατολικά με την Περιφέρεια Τάνγκα *(Tanga Region)*, με την Περιφέρεια Μορογκόρο *(Morogoro Region)* και δυτικά με την Περιφέρεια Ντοντόμα *(Dodoma Region)*.
Dodoma

Σύμφωνα με την Εθνική Απογραφή της Τανζανίας του 2002, ο πληθυσμός στην **Επαρχία Κιτέτο** *(Kiteto District)*, ήταν 152.757 άτομα.https://web.archive.org/web/20081118150034/http://www.tanzania.go.tz/census/census/districts/kiteto.htm

Ο Επαρχιακός Επίτροπος στην Επαρχία Επαρχία Κιτέτο *(Kiteto District)*, είναι ο *Lt. Lepillal Ole Moloiment*.http://www.tanzania.go.tz/govdirf.html 

## Τμήματα
Η Περιοχή Κιτέτο *(Kiteto District)*, διαιρείται διοικητικά σε 23 Τμήματα:

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Μανυάρα
* Μπαμπάτι

## Σημειώσεις

;Παραπομπές σημειώσεων


## Παραπομπές


## Πήγες
*  Kiteto District Homepage for the 2002 Tanzania National Census
*  Tanzanian Government Directory Database 

Κατηγορία:Επαρχίες της Περιφέρειας Μανυάρα
Κατηγορία:Επαρχίες της Τανζανίας
Περιοχή Μπούλου

Η **Περιοχή Μπούλου** (Αγγλικά: *Mbulu District*, Σουαχίλι: *Wilaya ya Mbulu*), είναι μία από τις πέντε περιοχές στην Περιφέρεια Μανυάρα *(Manyara Region)* της Τανζανίας. Στα βόρεια συνορεύει από τις Περιφέρεια Αρούσα *(Arusha Region)* και τη Λίμνη Εϋάσι *(Lake Eyasi)*, ανατολικά με την Περιοχή Μπαμπάτι *(Babati District)*, νότια με την Περιοχή Χάνανγκ *(Hanang Region)* και δυτικά με την Περιφέρεια Σινγκίντα *(Singida Region)*.

Σύμφωνα με την Εθνική Απογραφή της Τανζανίας του 2002, ο πληθυσμός στην **Επαρχία Μπούλου** *(Mbulu District)*, ήταν 237.280 άτομα.

Ο Επαρχιακός Επίτροπος στην Επαρχία Μπούλου *(Mbulu District)*, είναι ο *Gabriel Songay*.

## Προφορά - συλλαβισμός
Η Αγγλική-Σουαχίλι ονομασία *Mbulu*, στα Ελληνικά γράφεται «Μπούλου» και προφέρεται «Μ-μπού-λου», καθότι η Αγγλική-Σουαχίλι ορθογραφία, είναι *Mbulu* και αντιστοίχως ο συλλαβισμός της *M<small><sup>u</sup></small>-bu-lu*. 

## Τμήματα
Η Περιοχή Μπούλου *(Mbulu District)*, διαιρείται διοικητικά σε 17 Τμήματα:

Λέγεται ότι η έδρα της περιοχής στη Μπούλου *(Mbulu)*, υπάρχει από το 1905.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Μανυάρα
* Μπαμπάτι
* Μπούλου

## Σημειώσεις

;Παραπομπές σημειώσεων


## Παραπομπές


## Πηγές
*  Mbulu District Homepage for the 2002 Tanzania National Census
*  Tanzanian Government Directory Database 

Κατηγορία:Επαρχίες της Περιφέρειας Μανυάρα
Κατηγορία:Επαρχίες της Τανζανίας
Περιοχή Σιμαντζίρο

Η **Περιοχή Σιμαντζίρο** (Αγγλικά: *Simanjiro District*, Σουαχίλι: *Wilaya ya Simanjiro*), είναι μία από τις πέντε περιοχές στην Περιφέρεια Μανυάρα *(Manyara Region)* της Τανζανίας. Στα βορειοανατολικά συνορεύει από την Περιφέρεια Κιλιμαντζάρο *(Kilimanjaro Region)*, νοτιοανατολικά με την Περιφέρεια Τάνγκα *(Tanga Region)*, νότια με την Περιοχή Κιτέτο *(Kiteto Region)*, νοτιοδυτικά με την Περιφέρεια Ντοντόμα *(Dodoma Region)* και δυτικά με την Περιοχή Μπαμπάτι *(Babati District)*.

Σύμφωνα με την Εθνική Απογραφή της Τανζανίας του 2002, ο πληθυσμός στην **Επαρχία Σιμαντζίρο** *(Simanjiro District)*, ήταν 141.136 άτομα.

Ο Επαρχιακός Επίτροπος στην Επαρχία Σιμαντζίρο *(Simanjiro District)*, είναι ο *F.M. Shelutete*.http://www.tanzania.go.tz/govdirf.html 

## Τμήματα
Η Περιοχή Σιμαντζίρο *(Simanjiro District)*, διαιρείται διοικητικά σε 12 Τμήματα:

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Μανυάρα
* Μπαμπάτι

## Σημειώσεις

;Παραπομπές σημειώσεων


## Παραπομπές


## Πηγές
*  Simanjiro District Homepage for the 2002 Tanzania National Census
*  Tanzanian Government Directory Database 

Κατηγορία:Επαρχίες της Περιφέρειας Μανυάρα
Κατηγορία:Επαρχίες της Τανζανίας
Βουνγκ Τάου

Το **Βουνγκ Τάου** (βιετναμεζικά *Vũng Tàu*) είναι μεγαλύτερη πόλη και πρώην πρωτεύουσα της περιφέρειας Μπα Ρία-Βουνγκ Τάου στο Βιετνάμ. Η πόλη έχει πληθυσμό 450.000 κατοίκους σύμφωνα με την απογραφή 2014 και έκταση 141 τετ.χλμ. Στην πόλη βρίσκεται διεθνές αεροδρόμιο "Βουνγκ Τάου"
## Αδελφοποιημένες πόλεις
* Ντάργουιν, Βόρεια Επικράτεια, Αυστραλία
* Παρραμάττα, Νέα Νότια Ουαλία, Αυστραλία
* Μπακού, Αζερμπαϊτζάν 
* Γκαντζά, Αζερμπαϊτζάν
* Παντάνγκ, Ινδονησία
* Χα Λονγκ, Βιετνάμ
* Ιέν Μπάι, Βιετνάμ

## Φωτογραφίες

Αρχείο:Ha Long Road in Vungtau.jpg
Αρχείο:Bờ biển Vũng Tàu.JPG
Αρχείο:Một phần Vũng Tàu 2.JPG
Αρχείο:Statue of Jesus in Vungtau.jpg


Κατηγορία:Πόλεις του Βιετνάμ
Νικόλαος Σπυρόπουλος (μακεδονομάχος)

Ο **Νικόλαος Σπυρόπουλος** ήταν Μακεδονομάχος που γεννήθηκε στη Μεσσήνη το 1874.

Η καταγωγή του πατέρα του (Σπυρόπουλος Αθανάσιος) ήταν από το Ζιγοβίστι Αρκαδίας ο οποίος εγκαταστάθηκε στην πόλη της Μεσσήνης, έπειτα από την εκεί τοποθέτησή του, ως ειρηνοδίκη, καθώς υπηρετούσε στο δικαστικό σώμα.

Ο Νικόλαος Σπυρόπουλος, ενώ φοιτούσε στην Ιατρική Σχολή Αθηνών, αποφάσισε να συμμετέχει ενεργά στις προσπάθειες αφύπνισης του ελληνικού πληθυσμού και της τότε κυβέρνησης, κατά το πρώιμο στάδιο του Μακεδονικού Αγώνα, για την απελευθέρωση της Μακεδονίας.

Έπειτα από επαφές με το Κομιτάτο Μακεδονομάχων Λάρισας, στις 25 Αυγούστου 1896, μαζί με τον Μεσσήνιο φίλο του - λοχία, Παναγιώτη Καρβελά, στο μοναστήρι του Κορμπόβου, κοντά στα σύνορα Θεσσαλίας-Μακεδονίας, εντάχθηκαν στο αντάρτικο σώμα (42 ενόπλων) του καπετάνιου Γούλα Γκρούτα.

Οχυρώθηκαν στους πρόποδες του Μεγάλου Σπηλαίου, όπου συγκρούσθηκαν με τον εχθρό και κατά τη διεξαγωγή πολύωρης μάχης τραυματίστηκε ο καπετάν Γρούτας.
μικρογραφία|Εφημερίδα "ΑΚΡΟΠΟΛΙΣ" 23-10-1896
Ο Ν. Σπυρόποπυλος παρείχε την ιατρική του φροντίδα στον τραυματισμένο οπλαρχηγό, αλλά κατά τη μεταφορά του σε παραπλήσιο χωριό έπεσαν σε ενέδρα Τούρκων, όπου ο αρχηγός σκοτώθηκε. Την αρχηγία της αντάρτικης ομάδας είχε πλέον αναλάβει ο λοχίας Π. Καρβελάς. Δόθηκε σκληρή μάχη, αλλά η εχθρική δύναμη  ενισχύθηκε από Τούρκους στρατιώτες που μετέβησαν εκεί.
Ελάχιστοι κατάφεραν να γλιτώσουν και αποκομμένος από τους υπόλοιπους περιπλανήθηκε για δεκαπέντε ημέρες στον ορεινό όγκο της Πίνδου ωσότου να καταφέρει να φτάσει στα σύνορα της Ελλάδος, στην περιοχή της Καλαμπάκας.

Επιστρέφοντας ολοκλήρωσε τις σπουδές του σε Αθήνα - Παρίσι και αφιερώθηκε στην επιστήμη της Ιατρικής σε Αθήνα (Οφθαλμιατρείο Αθηνών) και Καλαμάτα.

Αφήγηση για το χρονικό των μαχών που συμμετείχε και τη ριψοκίνδυνη παραμονή του στα μακεδονικά βουνά, δημοσιεύτηκε στην εφημερίδα "Ακρόπολις" της εποχής εκείνης.

Απεβίωσε το 1940.
Το Δημοτικό Συμβούλιο της γενέτειρας πόλης του - Μεσσήνη, αλλά και το Δημοτικό Συμβούλιο της πόλης στην οποία υπηρέτησε το λειτούργημα του ιατρού (οφθαλμίατρος) - Καλαμάτα τον τίμησαν για τη συμβολή του στον απελευθερωτικό αγώνα της Μακεδονίας με την ονοματοδοσία οδών στη μνήμη του ονόματός του.

Το έτος 1977 το Διοικητικό Συμβούλιο της Ιστορικής και Εθνολογικής Εταιρείας της Ελλάδος, εκτιμώντας την προσφορά της πολεμικής του δράσης για την απελευθέρωση της Μακεδονίας, αποφάσισε την τοποθέτηση προσωπογραφίας του στην αίθουσα Μακεδονομάχων του Εθνικού - Ιστορικού Μουσείου Αθηνών(η οποία, κατά την ίδρυση του Μουσείου Μακεδονικού Αγώνα Θεσσαλονίκης, το 1982,μεταφέρθηκε μαζί με άλλα εκθέματα της αίθουσας που τοποθετήθηκαν, έκτοτε, στο νέο μουσείο).

## Αναφορές

1. Μνημείο Μεσσήνιων Μακεδονομάχων - Καλαμάτα (πρωτοβουλία Συλλόγου Βορειοελλαδιτών Μεσσηνίας)

2. Οδός Ν. Σπυρόπουλου - Καλαμάτα

## Παραπομπές


Κατηγορία:Μακεδονομάχοι
Φάνας ο Μεσσήνιος

Ο **Φάνας ο Μεσσήνιος** (7ος/8ος αιώνας π.Χ.) ήταν αρχαίος Έλληνας αθλητής από τη Μεσσηνία, ο οποίος στέφθηκε ολυμπιονίκης στο αγώνισμα του δόλιχου στους 24ους ολυμπιακούς αγώνες της αρχαιότητας (684 π.Χ.). Ο ιστορικός του 2ου αιώνα μ.Χ. Παυσανίας, αναφέρει πως ο Φάνας πέθανε πολεμώντας με τους Μεσσήνιους εναντίον των Σπαρτιατών στον Β´ Μεσσηνιακό πόλεμο κατά τη Μάχη της Μεγάλης Τάφρου (682 π.Χ.).

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Μεσσήνιοι ολυμπιονίκες
Κατηγορία:Αρχαίοι ολυμπιονίκες του δόλιχου
Κατηγορία:Αρχαίοι ολυμπιονίκες (7ος αιώνας π.Χ.)
Δρομεύς ο Μαντίνειος

Ο **Δρομεύς ο Μαντίνειος** (6ος/5ος αιώνας π.Χ.) ήταν αρχαίος Έλληνας ολυμπιονίκης από τη Μαντίνεια Αρκαδίας, ο οποίος στέφθηκε νικητής στο άθλημα του παγκράτιου στους 75ους ολυμπιακούς αγώνες της αρχαιότητας (480 π.Χ.). Αναφέρεται πως ο διάσημος αθλητής Θεαγένης ο Θάσιος επρόκειτο να συμμετέχει στο αγώνισμα του παγκρατίου, ωστόσο λόγω της καταπόνησης του στο αγώνισμα της πυγμαχίας στους ίδιους αγώνες (όπου και στέφθηκε ολυμπιονίκης) αποφάσισε να μη συμμετέχει στο παγκράτιο. Ως αποτέλεσμα, ο Θεαγένης πλήρωσε πρόστιμο ενός ταλάντου για τη μη συμμετοχή του, και ο Δρομεύς κηρύχθηκε νικητής ακονιτί.

Δεν πρέπει να συγχέεται με τον Δρομέα τον Στυμφήλιο, ο οποίος συμμετείχε επίσης στους 75ους αγώνες και κέρδισε στο αγώνισμα του δόλιχου.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Αρκάδες ολυμπιονίκες
Κατηγορία:Αρχαίοι ολυμπιονίκες του παγκράτιου
Κατηγορία:Αρχαίοι ολυμπιονίκες (5ος αιώνας π.Χ.)
Μενέλαος και Έκτωρ μάχονται επί της σορού του Ευφόρβου

Η αναπαράσταση της **μονομαχίας του Μενελάου με τον Έκτορα επάνω από το νεκρό Εύφορβο** διακοσμεί αρχαίο ελληνικό δίσκο που εκτίθεται στο Βρετανικό Μουσείο.

## Ιστορικό του ευρήματος
Το κεραμικό κατασκευάστηκε σε εργαστήριο της Κω γύρω στα 600 π.Χ.. Βρέθηκε στην Κάμειρο και αγοράστηκε από το Βρετανικό Μουσείο το 1860.

## Περιγραφή
Ο δίσκος είναι πλαισιωμένος με τρίγλυφα και στιγμορόδακες, ενώ ακολουθούν άλλες δύο διακοσμητικές ζωνες και ένας δακτύλιος. Στο εσωτερικό του εικονίζεται η χαρακτηριστική σκηνή όπως την αποδίδει ο Όμηρος στην Ιλιάδα. 
Πρωταγωνιστές είναι ο Μενέλαος στα αριστερά με τον Έκτωρα στα δεξιά, καθώς μονομαχούν πάνοπλοι με δόρυ, ασπίδα, θώρακα και περικεφαλαία. 
Στο έδαφος κείτεται ο νεκρός Εύφορβος.

## Εκθέσεις
Το αγγείο παρουσιάστηκε στις εξής εκθέσεις:
* Μουσείο της Σαγκάης, 2010
* Μουσείο του Λούβρου, 2014 - 2015

## Εξωτερικοί σύνδεσμοι
* Παρουσίαση στον ιστότοπο του Βρετανικού Μουσείου

Κατηγορία:Ελληνικά και Ρωμαϊκά εκθέματα στο Βρετανικό Μουσείο
Ζώπυρος ο Συρακούσιος (5ος αιώνας π.Χ.)

Ο **Ζώπυρος ο Συρακούσιος** (6ος/5ος αιώνας π.Χ.), ήταν αρχαίος Έλληνας ολυμπιονίκης με καταγωγή από την αποικία των Συρακουσών στη Μεγάλη Ελλάδα, ο οποίος στέφθηκε νικητής στο αγώνισμα του οπλιτόδρομου κατά τους 76ους (476 π.Χ.) ολυμπιακούς αγώνες της αρχαιότητας. Σε παλαιότερες πηγές φέρεται να υπάρχει σύγχυση με τον Άστυλο, τον ολυμπιονίκη του οπλίτη δρόμου από τις Συρακούσες κατά τους προηγούμενους ολυμπιακούς αγώνες (75οι/472 π.Χ.), ωστόσο δεν θεωρείται πιθανό πως πρόκειται για το ίδιο πρόσωπο.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Συρακούσιοι ολυμπιονίκες
Κατηγορία:Αρχαίοι ολυμπιονίκες του οπλίτη δρόμου
Κατηγορία:Αρχαίοι ολυμπιονίκες (5ος αιώνας π.Χ.)
Ασημένιος βούκερος

(Ανακατεύθυνση από Ασημένιος Κερατόραμφος)
Ο **Ασημένιος βούκερος** είναι ένα μεγάλο πουλί μήκους 70-85 εκ., με ένα πολύ μεγάλο καραμελόχρωμο κράνος στο ράμφος του. Τα αρσενικά έχουν μεγαλύτερο κράνος από τα θηλυκά. Έχει μαύρο χρώμα με ολόλευκη ράχη, γκριζωπό στο κεφάλι και το ράμφος (μερικές φορές ίδιο με το κράνος) και ροδαλί σκιά γύρω από τα μάτια.

## Βιότοπος
Ζει σε τροπικά δάση γύρω από περιβόλια και καλλιεργημένες εκτάσεις. Όπως οι περισσότεροι βούκεροι, το αρσενικό κλείνει το θηλυκό σε μια κουφάλα δέντρου την οποία σφραγίζει με λάσπη. Ταΐζει την οικογένειά του για περισσότερες από 100 μέρες και εκτιμάται ότι μέσα σε αυτή την περίοδο μεταφέρει στη φωλιά πάνω από 24.000 φρούτα. 

## Τροφή
Ο ασημένιος βούκερος τρέφεται κυρίως με φρούτα, αλλά και με μικρά πλάσματα, όπως έντομα, σαύρες, μικρά πουλιά και σαρανταποδαρούσες. Επίσης τρέφονται και με αυγά κλέβουν από φωλιές.

## Αναπαραγωγή
Οι ασημένιοι βούκεροι αναπαράγονται κατά την περίοδο Σεπτεμβρίου-Οκτωβρίου, και γεννάνε από ένα εώς τρία άσπρα αυγά, εποάζοντάς τα για 40 μέρες. Ο νεοσσός θα μείνει με τους γονείς του για 80 μέρες περίπου.

## Κατάσταση πληθυσμού
Οι ασημένιοι βούκεροι συναντώνται στα αειθαλή δάση της Ανατολικής Αφρικής. Συγκεκριμένα στην Αιθιοπία, την Κένυα, την Τανζανία, τη Ζιμπάμπουε και τη Μοζαμβίκη. Στη Ζιμπάμπουε κινδυνεύει από την καταστροφή των βιότοπών του και η παρουσία του στη Νότια Αφρική είναι οριακή, αλλά παραμένει σε τοπικό επίπεδο αρκετά κοινό, ειδικά στις βόρειες και κεντρικές περιοχές της εξάπλωσής του. 

## Πινακοθήκη


Image:Ceratogymna brevis JA.jpg|Προφίλ αρσενικού
Image:Silvery-cheeked Hornbill RWD2.jpg|Αρσενικό
Image:Silvery-cheeked Hornbill RWD3.jpg|Αρσενικό στο Πάρκο Σύλβαν 


## Παραπομπές
Παρμενίδης ο Καμαριναίος

Ο **Παρμενίδης ο Καμαριναίος** (6ος αιώνας π.Χ.), ήταν αρχαίος Έλληνας ολυμπιονίκης με καταγωγή από την Καμάρινα της Μεγάλης Ελλάδας ο οποίος στέφθηκε ολυμπιονίκης στο αγώνισμα του σταδίου κατά τους 63ους (528 π.Χ.) ολυμπιακούς αγώνες της αρχαιότητας. Η πόλη της Καμάρινας είχε καταστραφεί από τις Συρακούσες το 552 π.Χ., ωστόσο εκτιμάται πως συνέχισε να υπάρχει και μετά από το γεγονός αυτό.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες από την Μεγάλη Ελλάδα
Κατηγορία:Αρχαίοι ολυμπιονίκες (6ος αιώνας π.Χ.)
Ζώπυρος ο Συρακούσιος (3ος αιώνας π.Χ.)

[μικρογραφία|[Δραχμή της Ολυμπίας, χρονολογούμενη μεταξύ 134ης  (244 π.Χ.) και 143ης (208 π.Χ.) διοργάνωσης των αγώνων]]

Ο **Ζώπυρος ο Συρακούσιος** (3ος αιώνας π.Χ.), ήταν αρχαίος Έλληνας αθλητής με καταγωγή από την αποικία των Συρακουσών στη Μεγάλη Ελλάδα, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο *[[Παντοδαπή ιστορία]]* πως στέφθηκε ολυμπιονίκης στο αγώνισμα του σταδίου κατά τους 140ους (220 π.Χ.) ολυμπιακούς αγώνες της αρχαιότητας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Συρακούσιοι ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (3ος αιώνας π.Χ.)
Αυρήλιος Μητρόδωρος

Ο **Αυρήλιος Μητρόδωρος** (λατινικά: *Aurelius Metrodorus*, 2ος/3ος αιώνας μ.Χ.), ήταν αρχαίος Έλληνας αθλητής από την Κύζικο της Ιωνίας, ο οποίος υπήρξε ολυμπιονίκης στο αγώνισμα του πεντάθλου κατά τους 244ους (197 μ.Χ.) ολυμπιακούς αγώνες της αρχαιότητας.

Πρόκειται για διαφορετικό άτομο από τον Τίτο Αίλιο Αυρήλιο Μητρόδωρο ο οποίος υπήρξε περιοδονίκης σε άγνωστο αγώνισμα στους 241ους αγώνες το 185 π.Χ..

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του πεντάθλου
Κατηγορία:Αρχαίοι Κυζικηνοί ολυμπιονίκες
Κατηγορία:Αρχαίοι ολυμπιονίκες (2ος αιώνας)
Expo 67

Η **Διεθνής και Παγκόσμια Έκθεση του 1967** ή **Expo 67**, όπως ήταν ευρέως γνωστή, ήταν μεγάλη εμπορική έκθεση, όπου παρουσιάστηκαν τεχνολογικά θαύματα. Η έκθεση, η οποία πραγματοποιήθηκε στην πρωτεύουσα του Κεμπέκ Μόντρεαλ, άνοιξε τις πύλες της στις 27 Απριλίου του 1967 και ολοκληρώθηκε στις 29 Οκτωβρίου του ίδιου έτους.

Μέσα στο κλίμα των φιλελεύθερων ιδεών της εποχής και των ρηξικέλευθων εξελίξεων στον τομέα της αρχιτεκτονικής, του design και των ανθρωπιστικών επιστημών το όνομα της έκθεσης ήταν: “Ο άνθρωπος και ο κόσμος του”. 

Οι κατοικίες αποτέλεσαν μία από τις βασικότερες θεματικές της έκθεσης. Στο πλαίσιο αυτό, κατασκευάστηκε ως θεματικό περίπτερο το διάσημο συγκρότημα κατοικιών Habitat 67, το οποίο σχεδιάστηκε από τον Ισραηλο-Καναδό αρχιτέκτονα Moshe Safdie, και το οποίο επισκέφθηκαν χιλιάδες επισκέπτες. 

Το γερμανικό περίπτερο σχεδίασε ο αρχιτέκτονας Φράι Όττο. 

## Παραπομπές


Κατηγορία:Μόντρεαλ
Κατηγορία:Ιστορία του Καναδά
Κατηγορία:Εκθέσεις
Τίμων ο Ηλείος (2ος αιώνας π.Χ.)

Ο **Τίμων ο Ηλείος** (4ος/3ος αιώνας π.Χ.) ήταν αρχαίος Έλληνας  ολυμπιονίκης από την Ηλεία, ο οποίος στέφθηκε νικητής στο αγώνισμα του πεντάθλου κατά τους 145ους (200 π.Χ.) ολυμπιακούς αγώνες της αρχαιότητας. Αναφέρεται επίσης πως υπήρξε νικητής στο ίδιο αγώνισμα και στους αγώνες των Πύθιων και των Νέμεων, ενώ κατά τον Β´ Μακεδονικό πόλεμο ηγήθηκε της φρουράς της Ναυπάκτου με το πλευρό των Αιτωλών εναντίον των Θεσσαλών.

Δεν πρέπει να συγχέεται με τον Τίμωνα τον Ηλείο του 4ου αιώνα π.Χ. ο οποίος υπήρξε ολυμπιονίκης στο αγώνισμα του τέθριππου το 400 π.Χ. στους 95ους αγώνες.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Πυθιονίκες
Κατηγορία:Νεμεονίκες
Κατηγορία:Αρχαίοι Ηλείοι ολυμπιονίκες
Κατηγορία:Αρχαίοι ολυμπιονίκες του πεντάθλου‎
Κατηγορία:Αρχαίοι ολυμπιονίκες (3ος αιώνας π.Χ.)
Αριστωνομίδας ο Κώος

Ο **Αριστωνομίδας ο Κώος** (1ος αιώνας π.Χ.) ή **Αριστονυμίδας**, ήταν αρχαίος Έλληνας ολυμπιονίκης από την Κω, ο οποίος στέφθηκε νικητής στο αγώνισμα του πεντάθλου κατά τους 177ους (72 π.Χ.) ολυμπιακούς αγώνες της αρχαιότητας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Πυθιονίκες
Κατηγορία:Νεμεονίκες
Κατηγορία:Αρχαίοι Κώοι ολυμπιονίκες
Κατηγορία:Αρχαίοι ολυμπιονίκες του πεντάθλου
Κατηγορία:Αρχαίοι ολυμπιονίκες (1ος αιώνας π.Χ.)
Μπαμπάτι

Το **Μπαμπάτι** (Αγγλικά *Babati*, Σουαχίλι *Babati Mjini*), είναι μια μικρή πόλη στην Περιοχή Μπαμπάτι στην Περιφέρεια Μανυάρα της Τανζανίας. Είναι η διοικητική πρωτεύουσα της περιοχής και επίσης, η διοικητική πρωτεύουσα της Περιφέρειας Μανυάρα.

Αφότου ιδρύθηκε το 1985 η Περιοχή Μπαμπάτι, η πόλη Μπαμπάτι, αναπτύχθηκε από ένα απλό χωριό. Το νέο καθεστώς, ώθησε την πόλη σε ταχεία ανάπτυξη. Η πόλη βρίσκεται στο τέλος του Εθνικού Πάρκου Ταρανγκίρε *(Tarangire National Park)* και στη βάση της Λίμνης Μπαμπάτι *(Lake Babati)*, η οποία βρίσκεται κάτωθεν του Όρους Κουάραα *(Mt. Kwaraa)* (2.145 μέτρα από την επιφάνεια της θάλασσας).

## Ιστορία
Αναφορικά με την ονομασία της πόλης, λέγεται η παρακάτω ιστορία: Κατά την εποχή της Γερμανικής Ανατολικής Αφρικής, η ονομασία της πόλης, προήλθε από την παρανόηση ενός αγοριού της φυλής *Gorowa* με τον Γερμανό επόπτη οδικών έργων. Πιο συγκεκριμένα, το αγόρι δεν κατάλαβε την ερώτηση που του απηύθυνε ο Γερμανός, σχετικά με την ονομασία της τοποθεσίας.  Έδειξε έναν μεγαλύτερο άντρα και του είπε: «Μπάμπα τι», που στην γλώσσα του σημαίνει: «αυτός είναι ο μπαμπάς μου». Ο Γερμανός λοιπόν, σημείωσε από κάτω, την ονομασία «Μπαμπάτι», όπως ο ίδιος νόμισε ότι αυτή ήταν η ονομασία της περιοχής.

## Εικόνες

Αρχείο:Mt Kwahara, Babati.jpg|Όρος Κουαχάρα *(Mt Kwahara)*.
Αρχείο:Lake Babati-1.jpg|Η Λίμνη Μπαμπάτι.
Αρχείο:Lake Babati, mid 1950s-2.jpg|Θέα της Λίμνης Μπαμπάτι, από την πλαγιά του Όρους Κουαχάρα *(Mt Kwahara)*. Στο βάθος το Όρος Χάνανγκ *(Mt Hanang)*.
Αρχείο:Lake Babati, Kondoa Road.jpg|Θέα της Λίμνης Μπαμπάτι, από την οδό Κοντόα *(Kondoa Road)*.


## Δείτε επίσης
* Διοικητικές υποδιαιρέσεις της Τανζανίας
* Περιφέρεια Μανυάρα
* Περιοχή Μπαμπάτι

## Παραπομπές


Κατηγορία:Πόλεις της Τανζανίας
Κατηγορία:Κατοικημένες περιοχές στην περιφέρεια Μανυάρα
Ισχυρός ο Ιμέριος

Ο **Iσχυρός ο Ημέριος** (6ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Ιμέρα της Μεγάλης Ελλάδας, ο οποίος στέφθηκε νικητής στο αγώνισμα του σταδίου κατά τους 66ους (516 π.Χ.) ολυμπιακούς αγώνες της αρχαιότητας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι Ιμέριοι ολυμπιονίκες
Κατηγορία:Αρχαίοι ολυμπιονίκες (6ος αιώνας π.Χ.)
Σκάμανδρος ο Λέσβιος

Ο **Σκάμανδρος ο Λέσβιος** (5ος αιώνας π.Χ.) ή **Σκαμάνδριος**, ήταν αρχαίος Έλληνας ολυμπιονίκης με καταγωγή από τη Λέσβο, ο οποίος στέφθηκε νικητής στο αγώνισμα του σταδίου κατά τους 76ους (476 π.Χ.) ολυμπιακούς αγώνες ολυμπιακούς αγώνες της αρχαιότητας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Λέσβιοι ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (5ος αιώνας π.Χ.)
Νικόλαος Μπουρμπάκης

Ο **Νικόλαος Μπουρμπάκης** (Χανιά, 22 Μαρτίου 1950)είναι επιστήμονας πληροφορικής, γνωστός για το έργο του στην επεξεργασία εικόνας. Από το 2011, είναι διακεκριμένος καθηγητής Τεχνολογίας της Πληροφορίας στο διοικητήριο του Οχάιο και διευθυντής των Ινστιτούτου Έρευνας της Τεχνολογίας της Πληροφορίας και του Κέντρου Έρευνας Υποστηρικτικών Τεχνολογιών στο Πανεπιστήμιο Ράιτ του Οχάιο στις Ηνωμένες Πολιτείες Αμερικής. Είναι ο ιδρυτής και επιμελητής (από το 2011) του επιστημονικού περιοδικού *International Journal on Artificial Intelligence Tools*.

Προηγουμένως ήταν Καθηγητής Ηλεκτρονικής Μηχανικής στο Τμήμα Ηλεκτρολόγων Μηχανικών και στο Τμήμα Πληροφορικής του Πανεπιστημίου Ράιτ, αλλά και διευθυντής ερευντητικών εργαστηρίων στο Πανεπιστήμιο Μπίνχαμτον. Διετέλεσε ακόμη, καθηγητής στο Τεχνολογικό Εκπαιδευτικό Ίδρυμα Κρήτης, διευθυντής του Εργαστηρίου Έρευνας Ευφυών Συστημάτων και αναπληρωτής διευθυντής του Κέντρου για τα Ευφυή Συστήματα (1995-2000) στη Σχολή T.J. Watson του Πανεπιστημίου Μπίνχαμτον. Ήταν αναπληρωτής ερευνητής στο Εργαστήριο Έρευνας Αεροδυναμικής στη Ρώμη, της πολιτείας της Νέας Υόρκης το 1997. Τέλος, εργάστηκε ως Λέκτορας στο Πανεπιστήμιο Πατρών στο πεδίο έρευνας και ανάπτυξης των Οπτικών Συστημάτων με Πολυεπεξεργαστές Retina.

Ο Μπουρμπάκης σπούδασε μαθηματικά στο Εθνικό και Καποδιστριακό Πανεπιστήμιο Αθηνών, και στη συνέχεια ηλεκτρολόγος μηχανικός στο Πανεπιστήμιο Πατρών, από το οποίο έλαβε το διδακτορικό του στη μηχανική υπολογιστών και τη πληροφορική το 1983.

Έλαβε το βραβείο Τεχνικού Επιτεύγματος της Εταιρείας Επιστημόνων Πληροφορικής IEEE το 1998 *«για την εξαιρετική και πρωτότυπη συμβολή στις καμπύλες γεμίσματος χώρου στην επεξεργασία εικόνας και την ευφυή οπτική πλοήγηση αυτόνομων ρομπότ σε άγνωστο χώρο.»*

Έχει δημοσιεύσει περισσότερα από 370 επιστημονικά άρθρα σε διεθνή περιοδικά, κεφάλαια βιβλίων και πρακτικά συνεδρίων. Ακόμη, συνέγραψε 10 βιβλία ως συγγραφέας, ή επιμελητής.

## Παραπομπές


Κατηγορία:Έλληνες επιστήμονες υπολογιστών
Κατηγορία:Αμερικανοί επιστήμονες υπολογιστών
Κατηγορία:Ελληνοαμερικανοί επιστήμονες
Κατηγορία:Έλληνες πανεπιστημιακοί του 20ού αιώνα
Κατηγορία:Απόφοιτοι του Πανεπιστημίου Πατρών
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Γκλάσνοστ

Η **Γκλάσνοστ** (, *διαφάνεια*, *δημοσιότητα*) ήταν μια πολιτική που ακολούθησε η Σοβιετική Ένωση και επέτρεπε την ανοικτή συζήτηση πολιτικών και κοινωνικών προβλημάτων, μια πολιτική που μέχρι τότε απαγορευόταν. Θεμελιωτής της ήταν ο Μιχαήλ Γκορμπατσώφ. Χάρη στην Γκλάσνοστ, αλλά και την Περεστρόικα, άρχισε η φιλελευθεροποίηση της Σοβιετικής Ένωσης. Συνοπτικά, οι αλλαγές που έφερε η Γκλάσνοστ ήταν:

* Η Δύναμη του Κομμουνιστικού Κόμματος μειώθηκε.
* Οι εκλογές ήταν ελεύθερες και οποιοσδήποτε  είχε πλέον το δικαίωμα του εκλέγεσθαι.
* Μπορούσαν όλοι να κάνουν σχόλια πάνω σε πολιτικές (ή μη) του κράτους.

## Λεπτομέρειες
Κατά τη δεκαετία του 1980, η ΕΣΣΔ είχε πολλά εσωτερικά προβλήματα. Η οικονομία, ιδιαίτερα αυτή της γεωργίας και καλλιέργειας, ήταν σε πτώση. Η χώρα επίσης δεν είχε σημαντική επιστημονική πρόοδο και τα εργοστάσια υπολειτουργούσαν. Οι πολίτες του κράτους αγόραζαν χαμηλής ποιότητας καταναλωτικά αγαθά και είχαν περιορισμένες προσωπικές ελευθερίες. Για να ανατραπεί αυτή η γενική κρίση, το Κομμουνιστικό Κόμμα της Ρωσίας μέσω του Γενικού Γραμματέα του, Μιχαήλ Γκορμπατσώφ, άρχισε να δημοκρατικοποιεί την ΕΣΣΔ στα Δυτικά πρότυπα.

Η Γκλάσνοστ επέτρεψε στους πολίτες να έχουν δικαιώματα όσον αφορά την Ελευθερία της Έκφρασης. Τα κρατικά μέσα άρχισαν να μειώνουν τη λογοκρισία που επέβαλλαν και οι δημοσιογράφοι μπορούσαν να γράψουν για σκάνδαλα της εξουσίας πιο ελεύθερα. Οποιοσδήποτε μπορούσε να ασκήσει κριτική στο κράτος. 

Όλα αυτά, όμως, δεν βοήθησαν τον Ρωσικό λαό. Αυτές οι ελευθερίες που οι Δυτικές Κοινωνίες ήδη είχαν φάνηκαν καινούριες και επικίνδυνες στον ρωσικό λαό. Έγιναν πολλές λαϊκές συγκρούσεις λόγω του μεγάλου όγκου πληροφοριών που πλέον μεταδίδονταν ελεύθερα. Η λογοκρισία και η περιορισμένη ελευθερία λόγου είχαν ριζώσει βαθιά στον ρωσικό λαό. 

## Παραπομπές


## Πηγές
* "Perestroika." Ibiblio.org - Travel and the Outdoors. Web. 4 May 2010. 
* "Russia :: The Gorbachev Era: Perestroika and Glasnost -- Britannica Online Encyclopedia." Encyclopedia - Britannica Online Encyclopedia. Web. 04 May 2010.

Κατηγορία:Πολιτική της Σοβιετικής Ένωσης
Κατηγορία:Διαφάνεια (συμπεριφορά)
Κατηγορία:Μεταρρυθμίσεις στη Σοβιετική Ένωση
Όλαφουρ Άντολφσον

Ο **Όλαφουρ Άντολφσον** (γεννημένος στις 18 Οκτωβρίου 1967) είναι Ισλανδός πρώην ποδοσφαιριστής. Ήταν στέλεχος της Εθνικής Ισλανδίας από το 1994 έως το 1997. Πραγματοποίησε συνολικά 21 διεθνείς συμμετοχές, στην διάρκεια των οποίων πέτυχε συνολικά 1 τέρμα.

## Δείτε επίσης
* Κατάλογος Ισλανδών διεθνών ποδοσφαιριστών

## Παραπομπές


## Εξωτερικός Σύνδεσμος
* Προφίλ από την KSÍ

Κατηγορία:Ισλανδοί ποδοσφαιριστές
Κατηγορία:Ποδοσφαιριστές Εθνικής Ισλανδίας
Κατηγορία:Ισλανδοί αθλητές
Ρόμπερτ φον Τσέντλιτζ-Τρίτζσλερ

Ο **Ρόμπερτ φον Τσέντλιτζ-Τρύτζσλερ**  ()  (Μπαντ Φράιενβαλντε, 8 Δεκεμβρίου 1837 - Βερολίνο, 21 Οκτωβρίου 1914) ήταν Γερμανός δημόσιος υπάλληλος στην Πρωσία και Υπουργός πολιτισμού.

## Βίος
Γεννήθηκε στις 8 Δεκεμβρίου 1837 στο Φράιενβαλντε του Βρανδεμβούργου. Ξεκίνησε την καριέρα του ως αξιωματικός στο σύνταγμα *Garde du Corps* του Πρωσικού στρατού, όπου υπηρέτησε από το 1856 ως το 1862. Στράφηκε στην διαχείρηση των ιδιωτικών του αγροτικών εκτάσεων στη Σιλεσία. Κατατάχθηκε εθελοντικά και πολέμησε στον Αυστρο-Πρωσικό πόλεμο του 1866, με τη θέση του υπασπιστή, στην 11η Ταξιαρχία Ιππικού της 2ης Στρατιάς. Έλαβε μέρος και στον Γαλλο-Πρωσικό πόλεμο, ως υπασπιστής του γενικού επιτελείου της *Garde du Corps*. 

Μετά τη συνταξιοδότησή του αφοσιώθηκε στην καλλιέργεια του οικογενειακού κτήματος στο Γροσενμποράου (, το σημερινό *Borów Wielki* στην Πολωνία) της Σιλεσίας. Στη συνέχεια ανέπτυξε εκεί έντονη τοπική και επαρχιακή πολιτική δραστηριότητα και ορίστηκε εκπρόσωπος του Κυβερνήτη της περιοχής και Πρόεδρος του Επαρχιακού Διοικητικού συμβουλίου της. Ανήλθε στα αξιώματα του του Προέδρου της κυβέρνησης του Όλπεν, από το 1884 έγινε μέλος του κρατικού Συμβουλίου, το 1886, ανώτερος Πρόεδρος της επαρχίας Πόζεν. Επιπλέον διετέλεσε Πρόεδρος της διακανονιστικής επιτροπής των επαρχιών Πόζεν και και Δυτικής Πρωσίας.

Διορίστηκε Υπουργός Παιδείας και Θρησκευμάτων το 1891. 

Το Δεκέμβριο του 1898 διορίστηκε ανώτατος Πρόεδρος της επαρχίας της Έσσης-Νάσσαου , και από το 1903 έως το 1909, ο ανώτατος Πρόεδρος της Σιλεσίας. Εκλέχθηκε στην Πρωσική βουλή των Ανδρών το 1910. Σε αναγνώριση της πολύχρονης υπηρεσίας του τιμήθηκε από τον αυτοκράτορα Γουλιέλμο Β΄ με το μετάλιο των ιπποτών του τάγματος του μαύρου αετού.

## Παραπομπές


## Εξωτερικοί σύνδεσμοι
* Acta Borussica Bd.10 S.454 (PDF-Datei; 2,74 MB)
* Meyers Großes Konversations-Lexikon. Leipzig 1905-1909, Band 20, S. 862

Κατηγορία:Γερμανοί υπουργοί
Κατηγορία:Κόμητες
Κατηγορία:Πρώσοι πολιτικοί
Αστική Περιοχή Αρούσα

Η **Αστική Περιοχή Αρούσα** (Αγγλικά: *Arusha Urban District*, Σουαχίλι *Wilaya ya Arusha Mjini*), είναι μία από τις επτά περιοχές στην Περιφέρεια Αρούσα *(Arusha Region)* της Τανζανίας και περιέχει την περιφερειακή και οικονομική πρωτεύουσα· την πόλη Αρούσα. Στα βόρεια, δυτικά και νότια συνορεύει με την Αγροτική Περιοχή Αρούσα *(Arusha Rural District)* και στα ανατολικά με την Περιοχή Μέρου *(Meru District)*. Κατά το 1994, η Αστική  Επαρχία Αρούσα *(Arusha Urban District)*, ήταν η πλουσιότερη περιοχή στην Τανζανία με 91.024 σελίνια Τανζανίας.

Σύμφωνα με την Εθνική Απογραφή της Τανζανίας του 2002, ο πληθυσμός στην **Αστική Επαρχία Αρούσα** *(Arusha Urban District)*, ήταν 282.712 άτομα. ενώ, το 2012 ήταν 416.442 άτομα.

## Μεταφορές
Ο ασφαλτοστρωμένος οδικός Κορμός T2 από την Καμάνγκα *(Kamanga)* στα σύνορα της Κένυα, προς το Μόσι *(Moshi)*, διέρχεται μέσα από την Αστική Περιοχή Αρούσα *(Arusha Urban District)* και ο ασφαλτοστρωμένος οδικός Κορμός T5 από το Μπαμπάτι *(Babati)*, καταλήγει στην περιοχή.

Ο Σιδηρόδρομος Ουσαμπάρα *(Usambara Railway)* από την Τάνγκα *(Tanga)* στην Αρούσα *(Arusha)*, επίσης καταλήγει στην περιοχή.

Επιπλέον, το Αεροδρόμιο Αρούσα *(Arusha Airport)* βρίσκεται επίσης εντός των ορίων της περιοχής.

## Διοικητικές υποδιαιρέσεις
Από το 2012, η Αστική Επαρχία Αρούσα *(Arusha Urban District)* διαιρείται διοικητικά σε 3 Τομείς και 19 Τμήματα.

### Εκλογικές περιφέρειες
Για τις βουλευτικές εκλογές, η Αστική Περιοχή Αρούσα *(Arusha Urban District)* χωρίζεται σε εκλογικές περιφέρειες. Κατά τις εκλογές του 2010 η Αστική Επαρχία Αρούσα *(Arusha Urban District)* είχε μία εκλογική περιφέρεια, την Εκλογική Περιφέρεια Αρούσα.

### Τομείς

### Τμήματα

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Αρούσα
* Αρούσα

## Σημειώσεις

;Παραπομπές σημειώσεων


## Παραπομπές


## Πηγές
* Arusha Region website, Arusha City Council page
* Arusha City Council website (in Swahili)

Κατηγορία:Επαρχίες της Τανζανίας
Κατηγορία:Επαρχίες της Περιφέρειας Αρούσα
Αμφιλόχιος Παρασκευάς

Ο **Αμφιλόχιος Παρασκευάς** (περ. 1725 - περ. 1800) ήταν Έλληνας λόγιος, δάσκαλος και ιερέας του 18ου αιώνα.

## Βιογραφία
Γεννήθηκε στην πόλη των Ιωαννίνων γύρω στο 1725 και σύμφωνα με μια άποψη του αρχικό του όνομα ήταν Αθανάσιος. Σπούδασε στην ονομαστή σχολή του Μπαλάνου Βασιλόπουλου που λειτουργούσε στη γενέτειρά του και αργότερα εκάρη μοναχός στη μονή της Παναγίας Ολυμπιώτισσας της Ελασσόνας, ενώ από το 1754 ως το 1757 υπήρξε εφημέριος της ελληνικής παροικίας του Κεσκεμέτ της Ουγγαρίας. 

Ολοκλήρωσε τις σπουδές του στη Μπρατισλάβα και με την επιστροφή του στον ελλαδικό χώρο διετέλεσε δάσκαλος σε σχολεία του Τυρνάβου, της Έδεσσας, της Νάουσας, της Κοζάνης (όπου πέρασε το μεγαλύτερο διάστημα της διδακτικής του σταδιοδρομίας αρχικά ως οικοδιδάσκαλος από το 1779 ως το 1782 και έπειτα ως δάσκαλος στο τοπικό σχολείο μέχρι και το 1797) και του Βελβεντού. Μεταξύ των μαθητών του συγκαταλέγονταν οι Γεώργιος Σακελλάριος, Μιχαήλ Περδικάρης, Χαρίσιος Μεγδάνης κ.ά. Σύμφωνα με τον Γεώργιο Ζαβίρα φέρεται ως ο συγγραφέας τριών συγγραμμάτων (*Λογική πραγματεία*, *Βιβλίον Κάτοπτρον φιλοσοφίας* και *Ύποτόπωσις ρητορικών ζητημάτων*) γραμμένα στην απλή ελληνική τα οποία όμως έμειναν αδημοσίευτα. Το 1798 επέστρεψε στη μονή Ολυμπιώτισσας όπου πέθανε μερικά χρόνια αργότερα σε προχωρημένη ηλικία.

## Χαρακτηριστικά
Ο Αμφιλόχιος αναφέρεται ως άνθρωπος εξαιρετικής μόρφωσης. Επηρεασμένος από τη μαθητεία του στη σχολή του Βασιλόπουλου, υπήρξε συντηρητικός ως προς τις απόψεις του αλλά και πολέμιος των νεωτεριστικών απόψεων της εποχής του και κυρίως της διδασκαλίας του Ευγενίου Βούλγαρη. Πέραν του διδακτικού του έργου, ο Αμφιλόχιος ασχολήθηκε και με τη χρησμολογία.

## Παραπομπές


Κατηγορία:Έλληνες λόγιοι του 18ου αιώνα
Κατηγορία:Έλληνες κληρικοί
Μαρία Χριστίνα Χατζηιωάννου

Η **Μαρία Χριστίνα Χατζηιωάννου** (1955) είναι Ελληνίδα ιστορικός, καθηγήτρια πανεπιστημίου. Είναι η διευθύντρια του τμήματος Νεοελληνικών ερευνών στο Ινστιτούτο Ιστορικών Ερευνών του Εθνικού Ιδρύματος Ερευνών. Έχει εξειδικευτεί στην κοινωνική και οικονομική ιστορία της Ελλάδος, στη μελέτη της διασποράς, και την ιστορία του εμπορίου.

Είναι απόφοιτος ιστορίας και αρχαιολογίας από το Εθνικό και Καποδιστριακό Πανεπιστημίο Αθηνών (1973-1978). Το μεταπτυχιακό της αφορά την Ιταλική ιστορία και το απέκτησε από το Πανεπιστημίο Σαπιέντσα της Ρώμης (1978-1980). Το 1989 απέκτησε το διδακτορικό της πάνω στη Σύγχρονη Ελληνική Ιστορία από το Πανεπιστήμιο Αθηνών.

Έχει διδάξει στο Εθνικό και Καποδιστριακό Πανεπιστήμιο Αθηνών και το Πανεπιστήμιο Κρήτης. Επίσης, ήταν επισκέπτρια καθηγήτρια στη Σχολή Ανωτάτων Σπουδών Κοινωνικών Επιστημών στο Παρίσι.

## Επιλεγμένες εκδόσεις
* *Το προπατορικό χρέος: Τα δάνεια της Εθνικής Ανεξαρτησίας της Ελλάδας*. Αθήνα: Gutenberg, 2013. (Σειρά: Ζητήματα Οικονομικής Ιστορίας)
* «Η κατασκευή μια επιχειρηματικής δυναστείας: Η οικογένεια Ράλλη» στο Κατερίνα Δέδε, Δημήτρης Δημητρόπουλος (επιμ.), *"Η ματιά των άλλων": Προσλήψεις προσώπων που σφράγισαν τρεις αιώνες (18ος-20ός)*, Αθήνα, (ΕΙΕ/ΙΝΕ), 2012, σσ. 149-172.
* "Networking and Spatial Allocation around the Mediterranean, Seventeenth-Nineteenth Centuries". αφιέρωμα του *The Historical Review* / *La Revue Historique*, 7 (2012), Athens: INR/NHRF. 
* «Διασπορά–Δίκτυα–Διαφωτισμός», *Τετράδια Εργασίας τχ. 28*, Αθήνα: ΕΙΕ/ΙΝΕ, 2005. (επιμέλεια με τη Μαρία Α. Στασινοπούλου)
* *Οικογενειακή στρατηγική και εμπορικός ανταγωνισμός. Ο οίκος Γερούση τον 19ο αιώνα*. Αθήνα: Μορφωτικό Ίδρυμα Εθνικής Τραπέζης, 2003.

## Παραπομπές


## Εξωτερικοί σύνδεσμοι
* Βιογραφικό Μαρίας Χριστίνας Χατζηιωάννου *από το Εθνικό Ίδρυμα Ερευνών/Ινστιτούτο Ιστορικών Ερευνών*
* Κατάλογος επιστημονικών δημοσιεύσεων της Μαρίας Χριστίνας Χατζηιωάννου από την ιστοσελίδα *academia.edu*
* Ηλεκτρονικά βιβλία της Μαρίας Χριστίνας Χατζηιωάννου *από το Εθνικό Κέντρο Τεκμηρίωσης*
* Άρθρα της Μαρίας Χριστίνας Χατζηιωάννου στην εφημερίδα *[[Το Βήμα]]*

Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Καθηγητές Πανεπιστημίου Κρήτης
Κατηγορία:Έλληνες ιστορικοί του 20ού αιώνα
Κατηγορία:Έλληνες πανεπιστημιακοί του 20ού αιώνα
Τάκης Μπινιάρης

Ο **Τάκης (Παναγιώτης) Μπινιάρης** (Αθήνα, 9 Ιουνίου 1955) είναι Έλληνας τραγουδιστής. Εκπροσώπησε τη Ελλάδα στο Διαγωνισμό Τραγουδιού της Eurovision του 1985 στο Γκέτεμποργκ της Σουηδίας. Ερμήνευσε το τραγούδι με τίτλο "Μοιάζουμε" το οποίο απέσπασε 15 συνολικά βαθμούς με αποτέλεσμα να καταταγεί στην 16η θέση.

## Παραπομπές


Κατηγορία:Έλληνες τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με την Ελλάδα
Κατηγορία:Διαγωνισμός Τραγουδιού Eurovision 1985
Κατηγορία:Συμμετέχοντες στη Eurovision
Ηλεκτρογαστρογράφημα

μικρογραφία|Παράδειγμα ενός τρισδιάστατου (3D) ηλεκτρόγαστρογραφήματος ενός άνδρα. Η εξέταση έγινε στην Ρωσία.
Το **ηλεκτρογαστρογράφημα** είναι μία εξέταση που καταγράφει την ηλεκτρική δραστηριότητα του στομάχου, χρησιμοποιώντας ηλεκτρόδια τοποθετημένα πάνω στο στομάχι. 
Ο Walter C. Alvarez ξεκίνησε τις πρώτες μελέτες του ηλεκτρογαστρογραφήματος το 1921-1922. Το ηλεκτρογαστρογράφημα (EGG) δείχνει πώς οι μυϊκοί του σπασμοί προωθούν την τροφή. Μέσω του EGG μπορούν να ανιχνευθούν διαταραχές όπως η καθυστερημένη κένωση (γαστροπάρεση), η υπερκινητικότητα, ή οι ακανόνιστοι ηλεκτρικοί παλμοί, επιτρέποντας την αξιολόγηση της κινητικότητας και της λειτουργίας του στομάχου χωρίς επεμβατική διαδικασία

Κατηγορία:Υγειονομικές διαγνωστικές εξετάσεις
Κατηγορία:Διαγνωστική γαστρεντερολογία